ປະທານສານປະຊາຊົນສູງສຸດຫວຽດນາມຕ້ອນຮັບລັດຖະມົນຕີກະຊວງຍຸຕິທຳ ອາແຊັກໄບຢານ
ທ່ານ ເຈືອງຮ່ວາບີງ ປະທານສານປະຊາຊົນສູງສຸດ ຫວຽດນາມ
(ພາບ: TTXVN)
ວັນທີ 08/03, ຢູ່ຮ່າໂນ້ຍ, ທ່ານ ເຈືອງຮ່ວາບີງ ປະທານສານປະຊາຊົນສູງສຸດ ຫວຽດນາມ ໄດ້ໃຫ້ການຕ້ອນຮັບຄະນະຜູ້ແທນກະຊວງຍຸຕິທຳ ອາແຊັກໄບຢານ ໂດຍທ່ານ Fikrat F.Mammadov, ລັດຖະມົນຕີວ່າການກະຊວງຍຸຕິທຳ ອາແຊັກໄບຢານ ເປັນຫົວໜ້າຄະນະ ພວມຢ້ຽມຢາມ ແລະ ເຮັດວຽກຢູ່ ຫວຽດນາມ, ທ່ານ ເຈືອງຮ່ວາບີງ ເນັ້ນໜັກວ່າ: ການມາຢ້ຽມຢາມຂອງຄະນະມີຄວາມໝາຍສຳຄັນ, ປະກອບສ່ວນເພີ່ມທະວີ, ຮັດແໜ້ນນ້ຳໃຈສາມັກຄີ, ມິດຕະພາບທີ່ເປັນມູນເຊື້ອລະຫວ່າງ ຫວຽດນາມ ແລະ ອາແຊັກໄບຢານ. ຕີລາຄາສູງການຮ່ວມມືລະຫວ່າງກະຊວງຍຸຕິທຳ 2 ປະເທດ ຫວຽດນາມ ແລະ ອາແຊັກໄບຢານ ໃນໄລຍະຜ່ານມາ ແລະ ຈະລົງນາມໃນຂໍ້ຕົກລົງການຮ່ວມມື, ທ່ານປະທານສານ ເຈືອງຮ່ວາບີງ ເນັ້ນໜັກວ່າ: ນີ້ຈະແມ່ນພື້ນຖານຮັດແໜ້ນສາຍພົວພັນຮ່ວມມືໃນຂົງເຂດຍຸຕິທຳ ແລະ ກົດໝາຍລະຫວ່າງ 2 ປະເທດໃນໄລຍະຈະມາເຖິງ.
ທ່ານ Fikrat F.Mammadov ລັດຖະມົນຕີວ່າການກະຊວງຍຸຕິທຳ ອາແຊັກໄບຢານ ໃຫ້ຮູ້ວ່າ: ການມາຢ້ຽມຢາມ ແລະ ເຮັດວຽກຢູ່ ຫວຽດນາມ ໃນຄັ້ງນີ້ ຂອງຄະນະຜູ້ແທນ ເພື່ອແນໃສ່ຊຸກຍູ້ການຮ່ວມມືລະຫວ່າງກະຊວງຍຸຕິທຳຂອງ 2 ປະເທດ ແລະ ແລກປ່ຽນຂໍ້ມູນຂ່າວສານໃນການປະຕິຮູບດ້ານຍຸຕິທຳ. 2 ຝ່າຍຈະລົງນາມໃນຂໍ້ຕົກລົງເພີ່ມທະວີວຽກງານກໍ່ສ້າງດ້ານຍຸຕິທຳ.
(ແຫຼ່ງຄັດຈາກ VOV)